Foto: AFP Ispaniyaning Valensiya shahri portida afrikalik muhojirlar chiqqan Italiyaning Aquaris nomli kemasi to‘xtadi. Bu haqda AP xabar bermoqda. Bu kemani Malta va Italiya qabul qilishdan bosh tortgandi. Hozirda muhojirlar tibbiyot xodimlari va ruhshunoslar nazoratida bo‘lib turibdi. Valensiyaga Italiya tomonidan qaytarilgan yana bir muhojirlar kemasi kelmoqda. Avvalroq Italiya va Malta bortida 629 noqonuniy muhojir bo‘lgan Aquarius kemasini o‘z portlariga kiritishdan bosh tortgandi. Kemadagi odamlarning O‘rta yer dengizida o‘tkazilgan qutqaruv amaliyotlari davomida hayotlari saqlab qolingan. Ikki davlat, BMT va Yevropa ittifoqining kemani qabul qilishga chaqirishiga qaramay, uni qabul qilmaslikka qaror qilgan.